open-index/open-wikipedia-markdown huggingface dataset:
Nicholas Clay

**Nicholas Anthony Phillip Clay** (født 18. september 1946, død 25. mai 2000) var en engelsk skuespiller, på film kjent for sine heroiske roller.

## Liv og karriere
Clay var født i Streatham i London, hans foreldre var Bill og Rose Clay. Han studerte ved Royal Academy of Dramatic Art (RADA) og begynte sin skuespillerkarriere tidlig på 1970-tallet med små roller i film og fjernsyn.

Han opptrådte også i flere teaterproduksjoner på West End. Han fikk roller i flere av Laurence Oliviers oppsetninger på Old Vic og i løpet av 1970-tallet ble han betraktet som en av britisk teater mest lovende skuespillere. Blant hans suksesser var Molières *[[Misantropen]]* som førte ham til USA hvor han spilte den samme rollen på Broadway i 1975.

Hans mest sette filmrolle var som ridderen Lancelot i filmen *[[Excalibur (film)|Excalibur]]* fra 1981. Her spilte han mot blant annet Nigel Terry og Helen Mirren. Han opptrådte også i Just Jaeckins filmversjon av D. H. Lawrences *[[Lady Chatterleys elsker]]* samme år. Året etter spilte han i en filmatisering av Agatha Christies *Evil Under the Sun* (1982). I denne filmen spilte han igjen med sin tidligere medspiller fra *Misantropen*, Diana Rigg.

Clay fortsatte å opptre fast både på scenen og i et antall fjernsynsfilmer og serier. I 1984 spilte han Mike Preston i episoden «Child's Play» i TV-serien *Hammer House of Mystery and Suspense*. Året etter tok han rollen som doktor Percy Trevelyan i en episode av TV-serien *The Adventures of Sherlock Holmes* kalt «The Resident Patient». I 1992 framstilte han Kim Thomson i BBCs TV-serie *Virtual Murder*. Hans siste film var i Roger Ashton-Griffiths' kortfilm *And Beyond* (2000).

De siste årene av sitt liv underviste han i drama ved *Actors Centre* og *Academy of Live and Performing Arts*, og arbeidet også i samarbeid med sin gamle skole RADA, oftest i rollen som promotering av skolen og rådgivning av dramastudenter.

## Personlig liv og død
Clay giftet seg med skuespilleren Lorna Heilbron i 1980. Han døde av leverkreft i London i 2000. Han etterlot sin hustru, døtrene Ella (født 1981) og Madge (født 1986).

## Referanser


## Eksterne lenker
*
Verdenscupen i alpint 2009/10

**Verdenscupen i alpint 2009/2010** var den 44. sesongen av verdenscupen i alpint. Verdenscupen ble innledet med storslalåm i Sölden, Østerrike, 24. oktober 2009 for damene og 25. oktober for herrene. Verdenscupavslutningen ble arrangert i Garmisch-Partenkirchen, Tyskland, 10. mars 2010.

## Kalender og resultat

### Damer

### Herrer

## Sluttresultat cuper

### Herrer

#### Totalt

#### Utfor

#### Super-G

#### Storslalåm

#### Slalåm

#### Kombinasjon

### Damer

#### Totalt

#### Utfor

#### Super-G

#### Storslalåm

#### Slalåm

#### Kombinasjon

### Nasjonscupen

#### Totalt

#### Herrer

#### Damer

## Referanser
Rodney Robert Porter

**Rodney Robert Porter** (født 8. oktober 1917 i Newton-le-Willows, Lancashire, England, død 7. september 1985 i Winchester, Hampshire, England) var en britisk biokjemiker som delte Nobelprisen i fysiologi eller medisin med Gerald Maurice Edelman i 1972 for deres arbeid med immunsystemet.

Porter mottok sin Bachelor of Sciences grad etter å ha studert biokjemi ved University of Liverpool i 1939. Han begynte deretter å studere ved University of Cambridge. Han ble tildelt sin doktorgrad fra Cambridge i 1948. Han jobbet for National Institute for Medical Research i elleve år (1949–1960) før han begynte i St. Mary's Hospital Medical School, Imperial College London, og han ble utnevnt Pfizer Professor of Immunology etter studietiden der. I 1967 ble han utnevnt til professor i biokjemi ved Oxford University.

I 1972 ble Porter tildelt Nobelprisen i medisin eller fysiologi sammen med Gerald M. Edelman for deres oppdagelser rundt den kjemiske strukturen av et antistoff. Ved hjelp av enzymet papain, brøt han blodets immunoglobin opp i flere fragmenter, noe som gjør dem veldig mye lettere å studere. Han var medlem av Royal Society. Han døde i en bilulykke i nærheten av Winchester, Hampshire, i en alder av 67 år og han etterlot seg da en kone og fem barn.

## Referanser


## Eksterne lenker
Tindfjallajökull

**Tindfjallajökull** er en stratovulkan sør på Island dekket av en isbre med et areal på 19 km². Den høyeste toppen, Ýmir, er 1&nbsp;462 moh og er kalt opp etter urjotnen Yme i norrøn mytologi. Det siste utbruddet var en gang i holocen-perioden. 

## Se også
* Vulkansk aktivitet på Island

## Referanser


## Eksterne lenker
* 
* Kart over området
Ólavur Christiansen

**Ólavur Christiansen** (født 16. juli 1950 ved Gjógv) er en færøysk universitetslektor.

Etter matematisk studentereksamen ved Føroya Studentaskúli i Tórshavn i 1969 ble han cand.polit. (kandidat i økonomi) ved Københavns Universitet i 1977 og cand.scient.soc. (kandidat i samfunnsvitenskap) ved samme lærested i 1983. Fra 2007 har han også ph.d.-graden fra Aalborg Universitet. Christiansen har forsket og undervist i en rekke økonomiske og samfunnsvitenskapelige fag ved Handelshøjskolen i København, Føroya Handilsskúli og Fróðskaparsetur Føroya.

Under bankkrisen på Færøyene og den utbredte misnøyen med de etablerte politikerne på 1990-tallet stiftet Christiansen et politisk parti, Hin Føroyski Flokkurin, som skulle virke for «trøstesløs hederlighet og redelighet».

## Referanser
Brødmannens memoarer del 3: Matterhorn

***Brødmannens memoarer del 3: Matterhorn*** er et skuespill av Johan Harstad. Stykket er teknisk sett en dialog, men de to skuespillerne med talende roller spiller begge karakteren Bakeren, i dialog med seg selv, som i prakis gjør stykket til en slags monolog. Fru Martinez, som også var med i Brødmannens memoarer del 1: Akapulco og Brødmannens memoarer del 2: Ellis Iland opptrer også i Matterhorn, men har ingen replikker utover et skrik midtveis i stykket.

Matterhorn er siste del i en trilogi. Hele trilogien har premiere på Black Box Teater i 2011.

## Handling
Bakeren har rømt New York City etter å ha blitt mistenkt for å ta livet av en rekke immigranter. De to skuespillerne som utgjør karakteren Bakeren sitter på en benk på toppen av fjellet Matterhorn og diskuterer hva som har hendt og hvor de skal ta veien. I løpet av stykket kryper en gravid Fru Martinez fra den ene siden av scenen til den andre. De aller fleste replikkene i stykket er mer eller mindre meningsløse ytringer som *jaja*, *neida så* og *sånn kan det gå* og stykket har mange likheter til Becketts Mens vi venter på Godot. Bakeren diskuterer også dette skuespillet på et tidspunkt, og lurer på om han har sett det eller ei.
Steinkargata

**Steinkargata** er en gate i Stavanger som går fra Østervåg til Kirkegata.

Den hadde tidligere navnet «Gaten til Østervåg», som viser til gatas hovedfunksjon som hovedvei fra Østervåg til Kirkegata og Skagen. Den hadde denne funksjonen fram til 1860 da Breigata ble anlagt.

Steinkargata er trolig anlagt i nordgrensen for Arnegård.

Cornelius Cruys er født i Steinkargata 6. Det første politikammeret i byen var også i Steinkargata 6, fra oktober 1858 til oktober 1859. 

Stavanger kulturhus ligger i gata.

## Steinkar og Laksebrygga
Gata har navnet etter et steinkar i fjorden nedenfor gata. Steinkaret ble brukt til å fortøye båter. De var også populære for ungdom som brukte dem når de badet. 

Her lå også Laksebrygga. Fram til 1850-tallet la fiskerne til ved Laksebrygga og Norbøbrygga og solgte sine varer, senere var det Torget som overtok.

Omkring år 1900 ble området fylt ut, det ble anlagt kaier, og senere kom også Havneringen.

## Branner
Østervågbrannen i 1716 startet hos Mogens Sivertsen i Steinkargata 25. 28 hus brant ned.

Ved Holmenbrannen 13. mars 1860 brant alle husene på nordsida av Steinkargata helt opp til Kirkegata over Valberget til Skagen. Brannen oppstod i Østervåg og bredte seg nord- og vestover til Valberget og Holmen.

## Noter
Tungnafellsjökull

**Tungnafellsjökull** (islandsk for "Tungna-fells breen" eller "tungefjellsbreen") er en isbre og vulkan på Island. Den når opp til en høyde på 1535 meter moh og befinner seg nordvest for breen Vatnajökull.

## Eksterne lenker
* Volcano Discovery
James Black

**James Black** kan sikte til:
* Den amerikanske politikeren James Conquest Cross Black (1843-1928)
* Den skotske katolske biskopen James Black (1894-1968)
* Den skotske nobelprisvinneren James W. Black (James Whyte Black, 1924-2010 - prisen i fysiologi/medisin for 1988)
* Den amerikanske trommespilleren og sangeren Jimmy Carl Black (1938-2008)
* Den skotske fotballspilleren Jim Black (1940 - )
Lahtisspelen

**Lahtisspelen** (finsk: *Salpausselän Kisat*) er et årlig skiidrettsarrangement som har blitt arrangert siden 1923 i Lahtis i Finland. Lauri Pihkala tok initiativet til rennet etter at Finlands Anton Collin vant femmila i Holmenkollen i 1922. Lahtisspelen blir arrangert i februar–mars.

Arrangementet består av renn i langrenn, kombinert og skihopping. Et juniorrenn i hopp sto også i mange år på programmet, og alpint var en del av Lahtisspelen fra 1939 til 1988. I årene 1948-1956 var snørekjøring blant grenene i Lahtisspelen.

Siden verdenscupene i de nordiske grenene ble innført på 1970- og 80-tallet, har rennene i Lahtisspelen inngått i dem. Et unntak var i 2006, da det bare ble arrangert renn i kombinert og hopp, fordi langrennsløypene i Lahtis ikke lenger tilfredsstilte FIS' krav. Sommeren 2006 ble langrennsløypene oppgradert, og langrenn var igjen på programmet fra 2007.

Det individuelle hopprennet har siden 1997 også vært en del av hoppkonkurransen Nordic Tournament.

Ski-VM har blitt arrangert i Lahtis i 1926, 1938, 1958, 1978, 1989, 2001 og 2017, og har da tatt Lahtisspelens plass. Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen.

## Se også
*Salpausselkä-bakkene
*Skihopping under Lahtisspelen
*Kombinert under Lahtisspelen

## Eksterne lenker
* 
**Lahti Ski Games: History
*Lahden Kaupunginmuseo (Lahtis Bymuseum): Salpausselän kisat - Lahti Ski Games  (alle resultatene) (finsk, engelsk)
David H. Hubel

**David Hunter Hubel** (født 27. februar 1926 i Windsor i Canada, død 22. september 2013) var professor i nevrobiologi og professor emeritus ved Harvard Medical School.

Hubel ble født i Windsor i Ontario til amerikanske foreldre i 1926. Hans farfar utvandret som barn til USA fra den bayerske byen Nördlingen. I 1929 flyttet hele familien hans til Montréal, der han tilbrakte sine formative år. Fra alderen 6 til 18 år, utdannet han seg ved Strathcona Academy i Outremont, Quebec. Senere studerte han matematikk og fysikk ved McGill University, og deretter gikk han på medisinsk skole der. I 1954 flyttet han til USA for å jobbe ved Johns Hopkins University School of Medicine som assistent innen nevrologi. Han tjenestegjorde senere i den amerikanske hæren og ble utstasjonert ved Walter Reed Hospital.

## Nobelprisen i fysiologi eller medisin
Han var med-mottaker av Nobelprisen i fysiologi eller medisin for 1981 sammen med Torsten Wiesel for deres forskning og oppdagelser vedrørende informasjonsbehandling i det visuelle systemet. Nobelprisen ble delt med forsker Roger W. Sperry for hans uavhengig forskning på de cerebrale hemisfærene. I 1978 ble Hubel og Torsten Wiesel tildelt Louisa Brutto Horwitz Prize fra Columbia University.

Hubel og Wiesel fikk Nobelprisen for to store bidrag: For det første for deres arbeide med utvikling av den visuelle systemet, som involverte en beskrivelse av okulær dominans kolonner på 1960-og 1970-tallet, og 2. for deres arbeid med å etablere et grunnlag for visuell nevrofysiologi, som beskriver hvordan signaler fra øyet behandles av hjernen til å generere bevegelsesdetektorer, stereoskopisk dybde detektorer og farge detektorer, som er byggesteinene i den visuelle verden.

Ved å frata kattunger fra å bruke det ene øyet, viste de at kolonner i den primære visuelle hjernebarken mottar innspill fra de andre øyet tok over områder som normalt ville fått innspill fra det øyet som de ikke fikk sett på. Dette har viktige implikasjoner for forståelsen av deprivasjon amblyopi, en type visuelt tap som skyldes ensidig visuell deprivasjon. Disse kattungene fikk heller ikke mulighetene til å utvikle områder i hjernen som mottar innspill fra begge øynene. Dette er en funksjon som er helt nødvendig for å få et binokulært syn.

Hubel og Wiesels eksperimenter viste at en okulær dominans utvikler seg irreversibelt tidlig i barndommen. Disse studiene åpnet døren for mer forståelse og rett behandling av grå stær og skjeling hos barn og ungdommer. Forsøkene var også viktige i senere studier om kortikale plastisitet.

## Referanser


## Eksterne lenker
Skihopping under Lahtisspelen

Dette er en oversikt over de tre første plassene i alle **spesialhopprenn for senior under [[Lahtisspelen]]**, samt ski-VM som har blitt arrangert i Lahtis.

Lahtisspelen ble første gang arrangert i 1923. Hopprennene i Lahtisspelen har vært en del av verdenscupen siden den startet i sesongen 1979/80. Det individuelle hopprennet har siden 1997 også vært en del av hoppkonkurransen Nordic Tournament. Ski-VM har blitt arrangert i Lahtis i 1926, 1938, 1958, 1978, 1989 og 2001, og har da tatt Lahtisspelens plass.

Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen. I tillegg ble begge spesialhopprennene i 2008 avlyst på grunn av vind.

Den opprinnelige hoppbakken i Lahtis ble utvidet og modernisert en rekke ganger, og var i bruk til første halvdel av 1970-tallet. Et helt nytt hoppanlegg ble bygd til ski-VM 1978. Den nye storbakken ble tatt i bruk i 1973, den nye normalbakken ble første gang brukt under Lahtisspelen 1977.

Lahtis var tidlig ute med lagkonkurranser i hopp og arrangerte sin første lagkonkurranse så tidlig som i 1966.

## Resultater
### Menn

### Kvinner

### Mix

## Se også
*Lahtisspelen
*Salpausselkä-bakkene

## Kilder
*Lahden Kaupunginmuseo (Lahtis bymuseum): Salpausselän kisat - Lahti Ski Games (alle resultatene) (finsk, engelsk)
*FIS: Resultater
*Lahti Ski Games (offisiell side) (engelsk, finsk)
New Drama

**New Drama** var 4 av medlemmene i Larviks-bandet Drama etter de ble oppløst og Per Kristian Indrehus og Geir Olav Bøkestad startet Creation i 1984. Bandet ga først ut en EP med singelen "Dynamite" som toppet Dagblad-lista for singler i juli 1984, og deretter 2 musikkalbum, før de igjen ble gjenforent til Drama i 1987. 

## Medlemmer
*Ole Jan Rimstad – vokal, keyboards, gitar
*Tomas Siqveland – bass, gitar, vokal
*Per Arne Strandbakken – keyboards
*Gunnar  Refsdal – trommer

## Diskografi
*1984: *Dynamite/You are the one* (EP)
*1984: *[[Fantasized]]* 
*1986: *[[The Wild World]]*

## Eksterne lenker
*
Liertoppen kjøpesenter

**Liertoppen kjøpesenter** ligger på Lierskogen mellom Asker og Drammen tett inntil E-18. Senteret omfatter 100 forretninger fordelt over tre sammenhengende bygninger med et areal på 34&nbsp;800 kvm. Senteret hadde i 2008 en omsetning på 874 mill. kroner.

Liertoppen er Buskeruds 3. største kjøpesenter i 1. kvartal 2024 og med sin nære beliggenhet til E-18 hvor ti-tusener av biler daglig passerer har det et stort kundepotensiale.

## Referanser


## Eksterne lenker
*
Roger W. Sperry

**Roger Wolcott Sperry** (født 20. august 1913 i Hartford, Connecticut, død 17. april 1994) var en amerikansk nevropsykolog og nevrobiolog som ble tildelt Nobelprisen i fysiologi eller medisin i 1981 sammen med David Hunter Hubel og Torsten Nils Wiesel, på grunn av sitt arbeid med hjerneforskning.

Sperry studerte ved Hall High School i West Hartford, Connecticut, hvor han var en av stjernene i flere forskjellige idretter, og gjorde det godt nok faglig til å vinne et stipend ved Oberlin College. På Oberlin, var han kaptein på basketball-laget, og i tillegg spilte han baseball og fotball. Han fikk sin bachelorgrad i engelsk i 1935 og sin mastergrad i psykologi i 1937. Han fikk sin Ph.D. i zoologi fra University of Chicago i 1941, under ledelse av professor Paul A. Weiss. Sperry ble deretter tildelt ett postdoktorstipend sammen med Karl Lashley ved Harvard University.

Han forlot Harvard i 1946 til fordel for jobben som amanuensis, og senere som førsteamanuensis, ved Universitetet i Chicago. I 1952 ble han sjef ved Seksjon for nevrologiske sykdommer og blindhet ved National Institutes of Health. I 1954, aksepterte han en stilling som professor ved California Institute of Technology (Caltech), hvor han fremførte noen av sine mest berømte eksperimenter med en av hans daværende studenter Michael Gazzaniga.

I 1949 giftet Sperry seg med Norma Gay Deupree. De hadde en sønn, Glenn Michael, og en datter, Janeth Hope. På samme tid som han ble tildelt Nobelprisen i fysiologi eller medisin, led han av en alvorlig form av sykdommen Kuru og som da var i fremskredent stadium. Han hadde fått denne sykdommen som ung hjerneforsker gjennom kontakt med noen av den menneskelige hjernene som han hadde brukt under sine forskningseksperimenter .

## Referanser


## Eksterne lenker
Rune Hauge (skihopper)

:*For andre personer med det samme navnet, se pekersiden [[Rune Hauge]]*

**Rune Hauge** (født 1957) er en norsk tidligere skihopper fra Hafslo i Sogn.

Han deltok i den tysk-østerrikske hoppuka i 1977/78, der han ble nummer 24 sammenlagt, med 16.-plass i Bischofshofen 6. januar 1978 som beste enkeltresultat. Samme år ble han nummer 35 i stor bakke i VM i Lahtis. Han var også på det norske laget som tok tredjeplass i lagkonkurransen, som var prøvegren.

Hauge var på juniorlandslaget fra 1974 og seniorlandslaget fra 1977 til 1980. Han ble juniornorgesmester i 1976 og tok bronsemedalje i 1974. I 1975 tok han sølvmedalje i junior-EM i Lundo. Han ble nummer 4 i Skuirennet i 1977.

Hauges historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Noter


## Kilder
* Jon Tvinnereim: *[http://urn.nb.no/URN:NBN:no-nb_digibok_2008091600040 Ski-idrett i Sogn og Fjordane – Sogn og Fjordane skikrins 75 år]*. Sogn og Fjordane skikrins, Volda 1998. ISBN 82-994804-1-8, s. 151-152 (digitalisert av Nasjonalbiblioteket)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Volker Kauder

**Volker Kauder** (født 1949) er en tysk politiker fra CDU.

Kauder er fra 2005 leder leder av CDU/CSU-fraksjonen i forbundsdagen og var fra januar til desember 2005 generalsekretær i CDU.

## Referanser


## Eksterne lenker
*
Chicagos undergrunnsbane

**Chicagos undergrunnsbane** (lokalt kalt **Chicago L**) er tunnelbanesystemet i den amerikanske byen Chicago med omegn. 

Systemet omfatter åtte linjer og 144 stasjoner, og hadde i 2006 195 millioner reisende. Linjenettverket er sentrert rundt en ring i sentrum (*the Loop*), og har utstikkere mot forstedene i nord, syd og øst. Flyplassene O'Hare og Midway betjenes også av systemet.

Chicagos undergrunnsbane er delvis en undergrunnsbane og delvis en forstadsbane. I sentrum av byen går toglinjene i stor grad over gateplan (kallenavnet «L» kommer av *elevated*, «forhøyet»), mens de blå og røde linjene har i stor grad underjordiske stasjoner. 
## Eksterne lenker
*
Pat Spurgin

**Pat Spurgin** (født 10. august 1965) er en amerikansk skytter som deltok i de olympiske leker 1984 i Los Angeles.
 
Spurgin ble olympisk mester i skyting under Sommer-OL 1984 i Los Angeles. Hun vant 10 meter luftrifle for damer foran Edith Gufler fra Italia og Wu Xiaoxuan fra Kina.

## OL-medaljer
*  1984  Los Angeles - **Gull** i skyting, 10 m luftrifle damer  USA

## Referanser


## Eksterne lenker
*
Arkitektkonkurranse

**Arkitektkonkurranse** er en konkurranseform som innebærer utarbeidelse av konkrete løsningsforslag på bygnings- eller planrelaterte oppgaver, på basis av et konkurranseprogram.  Forslagenes kvalitet bedømmes av en jury (bedømmelseskomite) på basis av de kriterier og krav som fremkommer i programmet.  Juryen kårer konkurransens vinner og rangerer et eller flere av de øvrige forslag.

En arkitektkonkurranse kan være åpen eller begrenset.  I en åpen konkurranse kan alle delta som fyller de oppsatte kvalifikasjonskrav, som for eksempel utdanning som sivilarkitekt eller landskapsarkitekt.  I en begrenset konkurranse velges det ut normalt 4-6 deltakere på basis av en åpen invitasjon til å søke om deltakelse (prekvalifisering).

Det er 2 hovedtyper av arkitektkonkurranser: Idékonkurranse eller prosjektkonkurranse.
I en idekonkurranse er arrangøren kun interessert i å få et bredt tilfang av gode ideer, mens det i en prosjektkonkurranse siktes mot å tildele vinneren et senere oppdrag om å videreføre løsningsforslaget.

En arkitektkonkurranse om et offentlig oppdrag gjennomføres normalt i henhold til bestemmelsene  i Forskrift om Offentlige anskaffelser (FOA).  Her finnes et særskilt regelverk for slike konkurranser, som FOA betegner som «Plan og designkonkurranser»
(Forskriftens del IV, kap. 23).

En arkitektkonkurranse gjennomføres normalt med anonymiserte forslag. Deltakerne påfører det innleverte materiale et selvvalgt motto og  leverer en navneseddel i en lukket, nøytral konvolutt som åpnes først etter at juryen har fattet sin avgjørelse.

En arkitektkonkurranse  adskiller seg fra anbudskonkurranser om arkitektoppdrag. 
I en anbudskonkurranse leveres det ikke løsningsforslag, men oppdraget tildeles på basis  av en samlet vurdering av tilbudt honorar, firmaets kompetanse og erfaring og de tilbudte saksbehandleres kompetanse (såkalt bestanbud).    Arkitektoppdrag tildeles meget sjelden på basis av kun lavest honorartilbud.

I Norge avholdes årlig 40-50 offentlig kunngjorte arkitektkonkurranser, hvorav 5-8 er åpne.  En åpen arkitektkonkurranse kan samle svært stor deltakelse.  De høyeste deltakerantall i Norge er 242 for Operabygget i Oslo og 237 for Nasjonalmuseet på Vestbanen.  Verdens til nå største arkitektkonkurranse gjaldt utvidelsen av Stockholm Stadsbibliotek med nær 1100 deltakere.

Konkurransesekretariatet i Norske arkitekters landsforbund(NAL) er en sentral aktør i norske arkitektkonkurranser, og bistår med råd, kvalitetssikring, juryoppnevning og hjelp til gjennomføring.

## Litteratur
* *Norske arkitektkonkurranser* (1953-dd) Oslo, Norske arkitekters landsforbund. ISSN 0332-6578

## Eksterne lenker
* NALs informasjon om arkitektkonkurranser
Matthew Dryke

**Matthew Dryke** (født 21. august 1958), amerikansk skyttere som deltok i de olympiske leker 1984 i Los Angeles.
 
Dryke ble olympisk mester i skyting under Sommer-OL 1984 i Los Angeles. Han vant skytekonkurransen i skeet foran Ole Riber Rasmussen fra Danmark og Luca Scribani Rossi fra Italia.

Dryke ble verdensmester i skeet to ganger, 1983 og 1986.

## OL-medaljer
*  1984  Los Angeles - **Gull** i skyting, skeet  USA

## Referanser


## Eksterne lenker
*
Stephanie von Bismarck-Schönhausen

**Stephanie Anna Charlotte Gräfin von Bismarck-Schönhausen** (tidligere **Buhl-Freifrau von und zu Guttenberg**; født 1976) er president i barnevernorganisasjonen Innocence in Danger. Hun har utdannelse i tekstilfaget og fra 2000 gift med politikeren og ministeren i Angela Merkels regjeringer Karl-Theodor zu Guttenberg. Paret har to barn.

Stephanie zu Guttenberg er av tysk adelsslekt og tippoldebarn av rikskansler og fyrste Otto von Bismarck og oldebarn av utenriksminister Herbert von Bismarck.

Stephanie zu Guttenberg er den eneste felles datter av Andreas von Bismarck-Schönhausen og svenske Charlotte Kinberg. Hun har gjennom sin mor to eldre søsken. Guttenberg vokste opp tospråklig og er flytende i fem språk – i tillegg til tysk og svensk også engelsk, fransk og italiensk.

## Skrifter
* Stephanie zu Guttenberg, Anne-Ev Ustorf: *Schaut nicht weg!* Verlag Kreuz, Freiburg im Breisgau 2010, .

## Referanser


## Eksterne lenker
* 
* 
*
Edward Etzel

**Edward Frederick «Ed» Etzel** (født 6. desember 1952 i New Haven i Connecticut) er en amerikansk skytter som deltok i de olympiske leker 1984 i Los Angeles.
  
Etzel ble olympisk mester i skyting under Sommer-OL 1984 i Los Angeles. Han vant skytekonkurransen 50 rifle liggende for menn, med 599 poeng som var ny olympisk rekord, foran Michel Bury fra Frankrike og Michael Sullivan fra Storbritannia som begge fikk 596 poeng.

## OL-medaljer
*  1984  Los Angeles - **Gull** i skyting, 50 m rifle liggende, menn  USA

## Referanser


## Eksterne lenker
*
Variobahn

**Variobahn** er en lavgulv bybanevogn. Den ble lansert i 1993 av ABB og har siden blitt produsert av Adtranz, Bombardier Transportation og Stadler Rail. I 2009 hadde 254 vogner blitt bestilt, hver til en kostnad av ca. 20 million kroner. Bybanevognen brukes blant annet av Bybanen i Bergen, som har bestilt 28 stykker. 

## Eksterne lenker
*
Paul Enquist

**Paul Enquist** (født 13. desember 1955), amerikansk roer som deltok i de olympiske leker 1984 i Los Angeles.
  
Enquist ble olympisk mester i roing under Sommer-OL 1984 i Los Angeles. Sammen med Bradley Lewis vant han konkurransen i dobbeltsculler for menn foran Pierre-Marie Deloof / Dirk Crois fra Belgia og Zoran Pančić / Milorad Stanulov fra Jugoslavia.

## OL-medaljer
*  1984  Los Angeles - **Gull** i roing, dobbeltsculler menn  USA

## Referanser


## Eksterne lenker
*
Prins Christian (sønn av Christian V)

**Christian**, prins av Danmark-Norge (født 25. mars 1675 på Københavns slott, død 27. juni 1695) var sønn av kong Christian V og dronning Charlotte Amalie.  

I en alder av 12 år ble han nevnt som mulig kongsemne i Polen. Som 14-årig sto han for festlighetene i anledning av farens fødselsdag i 1689, som brakte den første opera frem i landet, og som endte så sørgelig med Sophie Amalienborgs brann.

Selv var han en kraftig og livlig ung mann, som under marskalk W.P.v. Vierecks ledelse i mai 1695, dro på sin første større utenlandsreise til Italia. Ikke lenge etter ble han smittet av kopper, og døde allerede 27. juni i Ulm. Liket ble fraktet til Roskilde domkirke, hvor jordfestelsen fant sted 11. september samme år.

## Referanser
John Robert Vane

**John Robert Vane** (født 29. mars 1927, død 19. november 2004) var en britisk farmakolog. Han fikk Nobelprisen i fysiologi eller medisin i 1982 sammen med svenskene Sune Bergström og Bengt Samuelsson.

## Referanser
Munkholm

**Munkholm** er et alkoholfritt øl produsert av E.C. Dahls bryggeri i Trondheim, og ble lansert i 1991.

Gjæringen avbrytes før alkoholen utvikles, slik at smaken får utvikles uten at ølet inneholder betydelige mengder alkohol. Selv om ølet er markedsført som alkoholfritt, viser tester at det kan forekomme opptil 0,7 volumprosent alkohol, noe som er innenfor lovens (alkoholloven av 2. juni 1989) definisjon på 'alkoholfri'  Ølet er lyst, og smaken beskrives å ha «lett sødmepreg og en avstemt bitterhet.»

Ølet er oppkalt etter den historiske Munkholmen utenfor Trondheim.

## Referanser
Sophia Myles

**Sophia Jane Myles** (født 18. mars 1980) er en engelsk skuespiller, kjent for sin rolle i *[[Tristan & Isolde]]* fra 2006 hvor hun spilte mot James Franco.

## Liv og karriere
Myles ble født i London som datter av Jane Myles, som arbeider innenfor utdanningspublisering, og Peter Myles, pensjonert anglikansk sogneprest i Isleworth i vestlige London. Hennes bestemor på morsiden var russisk. Hun vokste opp i Notting Hill hvor hennes far tjenestegjorde ved kirken *St. George the Martyr* og gikk på Fox Primary School. Da hun var elleve år gammel flyttet med familien til Isleworth og gikk på The Green School. Etter gode karakterer var hennes plan å studere filosofi på University of Cambridge, men valgte å forfølge en skuespillerkarriere etter å ha blitt «oppdaget» av Julian Fellowes i skoleforestilling. 

Siden 1996 har Myles opptrådt i en rekke britiske og amerikanske filmer og TV-produksjoner. I 2001 hadde hun en mindre rolle som Johnny Depps hustru i thrilleren *[[From Hell]]*. Hun hadde også en støtterolle i filmen *[[Underworld]]* (2003) og oppfølgeren ** (2003), skjønt kun i en kortvarig tilbakeblikkscene. Samme år hadde hun en hovedrolle som skolepike i thrilleren *[[Out of Bounds]]* og spilte dessuten Lady Penelope i *[[Thunderbirds (film)|Thunderbirds]]*. I 2006 hadde en av sine større og viktigere rolle som Isolde sammen med James Franco i den romantiske dramafilmen  *[[Tristan & Isolde (film)|Tristan & Isolde]]*, regissert av Kevin Reynolds.

Myles opptrådte som Madame de Pompadour i TV-serien *[[Doctor Who]]* i episoden «The Girl in the Fireplace» (2006). Hun spilte mot Max Minghella som hans kjærlighetsinteresse i den sære komedien *[[Art School Confidential (film)|Art School Confidential]]* (2006). I 2006 opptrådte hun også på BBCs TV-film om *[[Dracula]]* hvor hun spilte Lucy Westenra motstående Marc Warren, David Suchet og Dan Stevens. I 2007 filmet hun *Outlander* sammen med James Caviezel og Jack Huston, og hennes rolle var som Freya.

Hun ble tatt ut for en rolle i CBS' overnaturlige TV-drama *Moonlight*. Hun mottok prisen *Independent Film Award* som «Beste skuespillerinne» i 2007 for hennes prestasjoner i *[[Hallam Foe]]* foruten også prisen *BAFTA Scotland Award*. Serien *Moonlight* vant også en pris for beste drama. Myles har blitt en del av skuespillerne i BBC actionserie *Spooks*, en TV-serie om enhet innenfor MI5 som bekjemper terrorisme. Hun framstiller figuren Beth Bailey.

## Personlig liv
Myles var en tid i et forhold til den 34 år eldre skuespilleren Charles Dance som hun møtte mens hun arbeidet i den storstilte TV-filmen *The Life and Adventures of Nicholas Nickleby*. Fra 2005 og 2007 var hun sammen med den skotske skuespilleren David Tennant som hun hadde spilt sammen med i blant annet TV-serien *Foyle's War*.

## Filmografi

## Referanser


## Eksterne lenker
* 
* 
* Interview, 1/13/06, DarkHorizons
* Samling med intervjuer med Myles, fra "Absolutely Sophia Myles"
* Sophia Myles Interview  hos DaemonsTV.com
Harriet Metcalf

**Harriet «Holly» Morris Metcalf** (født 25. mars 1958), amerikansk roer som deltok i de olympiske leker 1984 i Los Angeles.
   
Metcalf ble olympisk mester i roing under Sommer-OL 1984 i Los Angeles. Hun var med på den amerikanske båten som vant konkurransen åtter for damer foran Romania og Nederland. De andre på laget var Shyril O'Steen, Carol Bower, Carie Graves, Jeanne Flanagan, Kristine Norelius, Kristen Thorsness, Kathryn Keeler og Betsy Beard som styrmann.

## OL-medaljer
*  1984  Los Angeles - **Gull** i roing, åtter damer  USA

## Referanser


## Eksterne lenker
*
John E. Sulston

**John Edward Sulston** (født 27. mars 1942 i Buckinghamshire, død 6. mars 2018 i Cambridge) var en britisk biolog. Sulston fikk Nobelprisen i fysiologi eller medisin i 2002. Prisen ble delt med Sydney Brenner og H. Robert Horvitz. De fikk prisen for oppdagelser av genetisk regulering av organogenese og programmert celledød. Sulston fikk prisen for arbeid utført ved Wellcome Trust Sanger Institute i Cambridge. Året før han fikk nobelprisen ble han tildelt Fyrsten av Asturias' pris for naturvitenskap og teknologi.

Sulston ble i 2017 utnevnt til medlem av Order of the Companions of Honour.

## Priser (utvalg)
* 2001 – Fyrsten av Asturias' pris for naturvitenskap og teknologi
* 1996 – Darwinmedaljen

## Referanser


## Eksterne lenker
* 
*
Sophie Hedevig

**Prinsesse Sophie Hedevig av Danmark og Norge**, født 28. august 1677 i København, død 13. mars 1735, var en dansk-norsk prinsesse, datter av Christian V og dronning Charlotte Amalie av Hessen-Kassel.

## Biografi
Som barn ble hun forlovet med sin fetter kurprins Johann Georg av Sachsen. Da bryllupet i 1691 skulle finne sted ble prinsen imidlertid kurfyrste ved farens uventede død, og han erklærte straks at hans hjerte tilhørte en annen. Året etter kom den senere keiser Josef I på tale som ektemann, og forhandlingene varte i flere år fra 1694-97. En forutsetning for giftemålet var at Sophie Hedevig skulle konvertere til katolisismen, hvilket hun nektet til tross for farens oppfordringer. I 1698 var det planer om en forbindelse med den svenske kong Karl XII, men hans interesser lå andre steder og han ønsket heller ikke å gifte seg. Prinsessen forble derfor ugift. 

Som eneste overlevende datter var Sophie tett knyttet til sin mor, som hun bodde hos til dennes død, og hvis sterke religiøsitet hun overtok (moren var reformert). Hun hadde et godt forhold til sin bror Frederik IV, helt til han etter dronning Louises død giftet seg til venstre hånd og kronet sin mangeårige elskerinne Anna Sophie Reventlow.

## Vemmetofte
Hun dro på dette tidspunkt sammen med sin yngre og svakelige bror prins Carl til Vemmetofte, som sistnevnte hadde mottatt etter morens død. På Vemmetoffte holdt søskenparet et anselig hoff på 70 personer med overkammerherre Carl Adolf von Plessen som hoffsjef. Denne forble som prinsessen ugift, og kom derfor til å bli oppfattet som prinsessens uoffisielle mann.  

Ved prins Carls død i 1729 arvet hun Vemmetofte, Højstrup og Charlottenborg i tillegg til hans store gjeld. Hennes nevø, Christian VI ga henne en apanasje ved sin tronbestigelse i 1730 i tillegg til Sorgenfri slott og Frederiksdal, hvilket hjalp litt på økonomien.

## Kunstnerisk åre
Sophie Hedevig forsto seg på musikk og dyrket både malerier, kunsthåndverk og broderier. Hun forærte sin far som nyttårsgave flere malerier i vannfarve som i dag finnes på Rosenborg slott. Hertil kommer dreiekunst i elfenben, en slepet smaragd og emaljerte smykker. Hun samlet også på salmebøker og håndskrifter, som hun senere forærte til Københavns Universitetsbibliotek. 

Hun ligger som sine foreldre og brødre begravet i Roskilde domkirke. En af bastionene på Christianshavns Vold ved København ble navngitt etter henne: Sofie Hedevigs Bastion

## Referanser


## Eksterne lenker
* Dansk kvindebiografisk leksikon om Sophie Hedevig (1677 – 1735)
* Prins Carl og prinsesse Sophie Hedevig
Baruj Benacerraf

**Baruj Benacerraf** (født 29. oktober 1920 i Caracas, Venezuela, død 2. august 2011) var en venezuelansk-amerikansk immunolog og mottaker av Nobelprisen i fysiologi eller medisin.

I 1980 ble Benacerraf tildelt Nobelprisen i fysiologi eller medisin for hans «oppdagelse av de store komplekse genene i molekylene som er viktig for menneskets immunsystemets skille mellom seg selv og ikke-selv". Dette året delte han nobelprisen sammen med forskerne Jean Dausset og George Davis Snell. Hans bror er den kjente filosofen Paul Benacerraf.

Hans foreldre var sefardiske jøder. Hans far var født i den marokkanske byen Tetuan og hans mor i Algerie. Benacerraf flyttet til Paris fra Venezuela med sin familie i 1925. Etter at familien reiste tilbake til Venezuela igjen, emigrerte han til USA i 1940. Han ble tildelt sin bachelorgrad ved Columbia University School of General Studies. Han fortsatte med å studere og oppnå snart graden Doctor of Medicine fra Medical College of Virginia. Dette var den eneste av de mange skolene han hadde søkt på, som han var blitt akseptert til.

Etter hans medisinske turnustjeneste og verneplikt i U. S. Army (1945–1948) var over, begynte han å arbeide ved et militære sykehuset før han ble forsker ved Columbia University College of Physicians og Surgeons (1948–1950). Han utførte omfattende forskningsarbeider i Frankrike, hovedsakelig Paris mellom 1950 og 1956. Han arbeidet ved New York University (1956–1968), før han ble ansatt i National Institutes of Health (1968–1970), deretter jobbet han ved Harvard University (1970–1991), samtidig som han jobbet for Dana-Farber Cancer Institute, i Boston fra 1980. 

I 1990, ble Benacerraf tildelt en National Medal of Science for hans mangfoldige medisinske bidrag til verden. 

## Referanser


## Eksterne lenker
Joen David Magnussen

**Joen David Magnussen** (født 27. januar 1912 i Saksun, død 10. februar 1975) var en færøysk farmasøyt.

Han hadde examen artium fra Sorø Akademi fra 1932 og var cand.pharm. fra 1939. Han var først ansatt ved forskjellige apoteker, ved Medicinalcos forsøkslaboratorium 1947–1949 og var landsapoteker på Færøyene 1949–1971. Magnussen var også en tid lærer ved sykepleierskolen ved Dronning Alexandrines hospital i Tórshavn. Han var formann i Collegium Academicum Færoense 1955–1966 og Dansk-Færøsk Samfunds kontaktledd på Færøyene fra 1960.

## Kilder
* *Kraks Blå Bog 1974* (1974). (Les)
James Hartung

**James Hartung** (1960–2026) var en amerikansk turner som deltok i de olympiske leker 1984 i Los Angeles.

Hartung ble olympisk mester i turn under Sommer-OL 1984 i Los Angeles. Han var med på det amerikanske laget som vant lagkonkurransen i mangekamp for menn foran Kina og Japan. De andre på laget var Timothy Daggett, Mitchell Gaylord, Bart Conner, Scott Johnson og Peter Vidmar.

## OL-medaljer
*  1984  Los Angeles –  **Gull** i turn, mangekamp lag menn  USA

## Referanser


## Eksterne lenker
*
Lea Henry

**Ludi «Lea» Henry** (født 22. november 1961), amerikansk basketballspiller som deltok i de olympiske leker 1984 i Los Angeles.

Henry ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.
## OL-medaljer
*  1984  Los Angeles -  **Gull** i basketball, damer  USA

## Referanser


## Eksterne lenker
*
Sverri Egholm

**Sverri Egholm** (1930–2001) var en færøysk bibliotekar, som var landsbibliotekar (sjef) ved Føroya Landsbókasavn i Tórshavn fra 1968 til 1989.

Han tok sin bibliotekutdannelse i Danmark og ble ansatt ved Føroya Landsbókasavn i 1955. Han arbeidet fra 1963 til 1968 som programmedarbeider i Útvarp Føroya og gikk så tilbake til bibliotekvesenet. Han var landsbibliotekar fra 1968 til han ble pensjonist i 1989. Han fungerte også som sjefsbibliotekar ved kommunebiblioteket i Tórshavn fra 1969 til 1972.

Egholm drev utstrakt kulturformidling i mediene og gjennom egne utgivelser. Han satt flere år i prisutdelingskomitéen for M.A. Jacobsens Heiðursløn.

Han var styreformann ved Academia Færoensis, forløperen til Fróðskaparsetur Føroya.

Han spilte i Katrin Ottarsdóttirs filmer *[[Manden der fik lov at gå]]* (1994) og *[[Bye Bye Bluebird]]* (1999).

## Referanser


## Eksterne lenker
*
Live (Veslefrikk-album)

***Live*** er et konsertalbum med Veslefrikk, utgitt i 1982. Dette ble bandets siste utgivelse.

## Sporliste
# «Lørenskog» (Anne Grete Preus)
# «Vinter i juli» (Anne Grete Preus)
# «Lær meg å si nei» (Anne Grete Preus)
# «Identitet» (Anne Grete Preus/Turid Pedersen)
# «Eie meg» (Anne Grete Preus/Jarle Børresen)
# «1980» (Anne Grete Preus)
# «Til dere» (Anne Grete Preus)
# «De kaller oss pøbler» (Vestaby/Rimestad/Olsen/Preus)
# «Savna» (Anne Grete Preus/Turid Pedersen)
# «Opp å stå på tunga» (Anne Grete Preus)
# «Stå på» (Anne Grete Preus)
# «Kameleon» (Anne Grete Preus)
# «Anna og jeg» (Wiik/Vestaby/Rimestad/Olsen/Preus)
# «Stille, stille» (Hege Rimestad)
## Medvirkende
### Veslefrikk
* Anne Grete Preus - sang, gitarer, låtskriver, kor
* Turid Pedersen - sang, låtskriver 
* Halldor Krogh - gitarer, kor
* Per Vestaby - bass, låtskriver, kor 
* Helge Grøslie - keyboard, kor 
* Frank Berg Olsen - trommer, låtskriver, kor
### Øvrige medvirkende
* Sverre Henriksen - produsent
* Bo Mathisen - fotograf 
* Ole Schøning - coverdesign
## Eksterne lenker
* Live
Verdenscupen i kombinert 2009/10

**Verdenscupen i kombinert 2009/2010** startet 28. november 2009 i finske Kuusamo og ble avsluttet 14. mars 2010 i Holmenkollen. 

## Kalender

## Sammenlagt

### Individuelt

### Nasjonscupen

## Referanser


## Kilder
*FIS Nordic Combined World Cup 2009/10 
*Race Calendar Nordic Combined World Cup 2009/10 hos skisport365.com
*Ranking Nordic Combined World Cup 2009/10 hos skisport365.com
Bradley Lewis

**Bradley Alan Lewis** (født 9. november 1954 i Los Angeles i California), amerikansk roer som deltok i de olympiske leker 1984 i Los Angeles.

Lewis ble olympisk mester i roing under Sommer-OL 1984 i Los Angeles. Sammen med Paul Enquist vant han konkurransen i dobbeltsculler for menn foran Pierre-Marie Deloof / Dirk Crois fra Belgia og Zoran Pančić / Milorad Stanulov fra Jugoslavia.

## OL-medaljer
*  1984  Los Angeles - **Gull** i roing, dobbeltsculler menn  USA

## Referanser


## Eksterne lenker
*
Kameleon (album)

***Kameleon*** er et musikkalbum med Veslefrikk, utgitt i 1981. Albumet lå 8 uker på VG-lista og endte med 26.-plass som beste plassering.

## Sporliste

# «Kameleon» (Anne Grete Preus)
# «Du kan ikke eie meg» (Anne Grete Preus/Jarle Børresen)
# «Gi meg en sjanse til» (Anne Grete Preus)
# «Jeg er aleine» (Anne Grete Preus)
# «Siste rest» (Anne Grete Preus)
# «Til dere» (Anne Grete Preus)
# «Eg e'kje pene nok» (Jarle Børresen)
# «Komplex» (Hilde Johannessen)
# «Må'kke bomme» (Jarle Børresen)
# «Stille, stille» (Hege Rimestad)
# «Stopp» (Hilde Johannessen)
# «Hvor skal du gå» (Hege Rimestad)
# «Kameleon II» (Anne Grete Preus)
## Medvirkende
### Veslefrikk
* Anne Grete Preus - sang, gitarer, kor, låtskriver
* Hege Rimestad - fele, bratsj, kor, låtskriver 
* Hilde Johannessen - gitarer, vokal, kor, låtskriver
* Per Vestaby - bass, kor
* Jarle Børresen - keyboard, låtskriver 
* Frank Berg Olsen - trommer, kor
### Øvrige medvirkende
* Arve Sigvaldsen - produsent 
* Helge Grøslie - grenseløs koring 
* Steinar Ofsdal - cello
* Petter Hox - tekniker 
* Jan Egil Thoreby - tekniker, miksing 
* Arne Rostad - fotograf 
* Bror Westblad - fotograf, coverdesign

## Eksterne lenker
* Kameleon
Åmotdammen

**Åmotdammen** er et vann i Østmarka, på grensa mellom Lørenskog og Rælingen kommuner i Akershus. Det ligger to kilometer sørvest for Blystadlia, 253 meter over havet. Vannet er rundt to kilometer langt, og har et areal på . Det har utløp mot nord, til Bårlibekken i Fjellhamarelvas nedbørfelt. Åmotdammen er et mye brukt område for sportsfiske og friluftsliv, og det er anlagt badeplasser rundt vannet.

Vannet har navn etter Åmot-gårdene, som ligger ved samløpet (*åmotet*) mellom Nitelva og Leira. Skogen som lå til gårdene strakte seg mot sørvest innover Østmarka, og ved Åmotdammen hadde de ei sag. For å sikre vannføringen til saga ble vannet demmet opp til 6 meter over normal vannstand. Fram til 1982 var Åmotdammen drikkevannskilde for Skedsmo.

## Referanser




## Eksterne lenker
* Åmotdammen på Markadatabasen
1980 (album)

***1980*** er et musikkalbum med Veslefrikk, utgitt i 1980.

## Sporliste

# «Siste reis» (Anne Grete Preus)
# «Heartbreaker» (Helljesen/Vestaby/Olsen/Rimestad/Preus/Børresen)
# «1980» (Anne Grete Preus)
# «Rocken va'kke død» (Vestaby/Rimestad/Preus)
# «Hege's låt» (Hege Rimestad)
# «Rockegitarist» (Parker/Preus/Vestaby)
# «Kåre Paloma (T-banevise)» (Preus/Vestaby/Olsen/Helljesen)
# «Lørenskog» (Anne Grete Preus)
# «Gris Up With...» (Anne Grete Preus)
# «Stå på» (Anne Grete Preus)
## Medvirkende
### Veslefrikk
* Anne Grete Preus - sang, gitarer, låtskriver
* Hege Rimestad - fiolin, vokal, kor, låtskriver 
* Truls Gudbrandsen - gitarer, kor
* Per Vestaby - bass, kor, låtskriver
* Jarle Børresen - keyboard, kor, låtskriver 
* Frank Berg Olsen - trommer, kor, låtskriver 
### Øvrige medvirkende
* Arvid Esperø - produsent
* Ole Henrik Giørtz - piano 
* Lars Helljesen - låtskriver 
* Stein Ingebrigtsen - tekniker 
* Asbjørn Krogtoft - tekniker 
* Petter Hox - tekniker 
* Svein Engebretsen - tekniker 
* Jan-Arne Rundgren - tekniker 
* Tore Løken - omslagsdesign 
## Kilder
*Veslefrikk – ''1980'' på Discogs
John Bertrand

**John Joseph Bertrand** (født 22. mars 1956 i San Mateo i California) er en amerikansk seiler som deltok i de olympiske leker 1984 i Los Angeles.

Bertrand vant en olympisk sølvmedalje i seiling under Sommer-OL 1984 i Los Angeles. Han kom på andreplass i finnjolle bak Russell Coutts fra New Zealand.

## OL-medaljer
*  1984  Los Angeles -  **Sølv** i seiling, finnjolle  USA.

## Eksterne lenker
*
John Edwin Bertrand

**John Edwin Bertrand** (født 20. desember 1946 i Melbourne), australsk seiler som deltok i de olympiske leker 1972 i München og 1976 i Montréal.

Bertrand vant en olympisk bronsemedalje i seiling under Sommer-OL 1976 i Montréal. Han kom på tredjeplass i finnjolle bak Jochen Schümann fra Øst-Tyskland og Andrej Balasjov fra Sovjetunionen.

Bertrand ble i 2016 forfremmet til offiser av Order of Australia.

## OL-medaljer
*  1976  Montréal -  **Bronse** i seiling, finnjolle  Australia.

## Referanser


## Eksterne lenker
*
Benny Borgs beste (1977)

***Benny Borgs beste*** er et musikkalbum med Benny Borg, utgitt i 1977. Albumet ble utgitt på Polydor.

## Sporliste
;Side 1
# «El sordo»
# «Se deg om i verden»
# «Solen på Kreta»
# «Min Carolina och jag»
# «Legenden om Metzgar»
# «Den store dagen»
;Side 2
# «Vår sommermelodi»
# «Sangen om Jesse Rawlins»
# «To små barneøyne blå»
# «Åh, du deilige søndag»
# «Kom och bli med i mina drömmar»
# «Balladen om Morgan Kane»

## Eksterne lenker
*
Gull (Terje Tysland-album)

***Terje Tysland (EMI-gull)*** er en samleplate med Terje Tysland, utgitt i 2004.

Plata inneholder tolv av Tyslands mest kjente låter, og er utgitt i serien EMI-gull.

Engelske EMI Gold er en lavprisserie med gjenutgivelser av plater og samlealbum, inkludert enkelte vinylinnspillinger som tidligere ikke har vært utgitt på CD. Den norske versjonen, EMI-gull, ser ut til å ha mer av et samleplatepreg, med hits fra flere plater. Andre artister i serien er Jahn Teigen, Postgirobygget, D.D.E., Åge Aleksandersen og Oslo Gospel Choir.

## Sporliste

# «Gutta på by'n»
# «Klokker'n»
# «Ro gamle venn»
# «No går det på rævva»
# «Bøgda mi»
# «Ei flaske vin»
# «Velkommen hjem» 
# «Dæggern ka stilig»
# «Ka e du så gla'fer»
# «Bingo»
# «Ein runde te»
# «Fly med alle vinda'n» med Bjarne Brøndbo

## Referanser
Haugerud skole

**Haugerud skole** er en ungdomsskole i Alna bydel i Oslo etablert i 1972. Den har om lag 460 elever i 8.–10.-klassetrinn, og 36 lærerårsverk.

## Rektorer
* 2014–: Terje Eide
* 2011–2014: Trond Nilsen (fra Vestli skole, til Granstangen skole)

## Eksterne lenker
*
Haukåsen skole

**Haukåsen skole** er en spesialskole i Oslo, etablert i 1972, som *Haukåsen skole og barnehave*. Skolen er en spesialskole for elever med nevrologisk betingede vansker og elever med multifunksjonshemming. Skolen har klasser fra 1.–10. klassetrinn, samt tilbud til elever i videregående opplæring.

Skolen ble etablert på grunn av økt behov for elevgruppa i Oslo. Blindernveien skole og barnehave hadde ikke nok kapasitet. Arkitekter var Stein Finne og Jan C. Nilsen.

## Ny skole
I 2026 skal det etableres et nytt skolebygg på Haugenstua som tar over tilbudene. Den nye skolen har fått navnet Stig skole og vil få tilhørende barnehage. 

## Rektorer
Skolens første rektor var Solveig Pahle (1919–2001). Hun hadde tidligere vært lærer ved Blindernveien skole, og ble tildelt Kongens fortjenstmedalje i gull i 1998.
* 1972–1986: Solveig Pahle
* ?–2007: Bjørn Gilbert
* 2007–2013: John Wærnes Johansen
* 2013–2025: Merete Skolla – til Oslo Voksenopplæring Nydalen
* 2025–: Cecilie Raddum – fra Bryn skole (Oslo)

## Referanser


## Eksterne lenker
* 
* Nye Haukåsen skole